Asociación de Escritoras e Escritores en Lingua Galega

A Asociación de Escritoras e Escritores en Lingua Galega (AELG) constituíse a partir dunha xuntanza celebrada o 3 de maio de 1980 en Santiago de Compostela por un grupo de escritores, entre os que se contaban Alfredo Conde, Paco Martín, Xosé Manuel Martínez Oca, Xosé Luís Méndez Ferrín, Alfonso Pexegueiro, Manuel Rivas, Uxío Novoneyra, Xavier Rodríguez Barrio, Bernardino Graña e Xoán Ignacio Taibo que acordan formar unha asociación que defendese os intereses da práctica escrita en galego seguindo o facho da Asociación de Escritores de Galicia que non puido desenvolver o seu labor polo estoupido da Guerra Civil española pouco despois da súa constitución.

A AELG celebrou o I Congreso de Escritores Galegos en 1981 e participou na organización dos encontros Galeusca con escritores cataláns e vascos. Durante anos estivo enfrontada á Real Academia Galega por considerala unha institución inmobilista que non traballaba a prol da cultura galega. A revista Escrita Contemporánea foi o seu voceiro oficial. Está recoñecida pola Academia Sueca para presentar candidatos oficiais ao Premio Nobel de Literatura e forma parte do Congreso de Escritores Europeos.

Ten a súa sede no Edificio de Sindicatos da cidade da Coruña.Páxina de contacto da AELG A 1 de xaneiro de 2019 a asociación contaba con 459 socios,Informe do Consello Directivo da AELG, Asemblea xeral de socios celebrada en febreiro de 2019. nese ano convocou un Parlamento de Escritoras.

En 2022 foi Premio Rosalía de Castro de Lingua.

 Presidentes 
Sucesivamente:
 Carlos Mella
 Xosé María Álvarez Cáccamo (presidente interino)
 Bernardino Graña
 Antón Avilés de Taramancos
 Uxío Novoneyra
 Euloxio Ruibal
 Cesáreo Sánchez Iglesias

 Composición do consello directivo 
miniatura|Cesáreo Sánchez, presidente da AELG.
 Presidencia: Cesáreo Sánchez Iglesias
 Vicepresidencia: Anna R. Figueiredo
 Secretaría Xeral: Cilha Lourenço
 Tesouraría: Marta Dacosta
Vogalía de Novos Proxectos: Rosalía Fernández Rial
Vogalía da Coruña: Antía Yáñez e Beatriz Maceda
 Vogalía de Lugo: Lois Pérez
 Vogalía de Vigo: Ledicia Costas
Vogalía de Pontevedra: Montse Fajardo
 Vogalía de Santiago de Compostela: Daniel Asorey
 Vogalía de Ourense: Xoán Carlos Domínguez Alberte
 Vogalía de Relacións Internacionais: Xavier Queipo
Vogalía de Cataluña: Alicia Fernández Rodríguez
 Vogalía de Literatura e Tradición Oral: Antonio ReigosaAELG Asociación de Escritoras e Escritores en Lingua Galega
Vogalía de Literatura dramática: Alfonso Becerra

 Escritor galego universal 
Asociación de Escritoras e Escritores en Lingua Galega destaca aquelas autoras e autores que unen á excelencia literaria o compromiso ético que os converte en referentes na defensa da dignidade nacional e humana, honrando cada ano unha escritora ou escritor.
 2006: Mahmoud Darwich
 2007: Pepetela
 2008: Nancy Morejón
 2009: Elena Poniatowska
 2010: Juan Gelman
 2011: Antonio Gamoneda
 2012: José Luis Sampedro
 2013: Lídia Jorge
 2014: Bernardo Atxaga
 2015: Luiz Ruffato
 2016: Pere Gimferrer
 2017: Hélia Correia
 2018: Isabel-Clara Simó
 2019: María Teresa Horta
 2020: Mariasun Landa
 2021: José Luandino Vieira
2022: Ana Luísa Amaral

2023: Lydia Cacho

 Notas 

 Véxase tamén 
 Outros artigos 
 Escrita (revista)
 Asociación Galega de Profesionais da Ilustración

 Ligazóns externas 
 Páxina web da AELG centro de documentación e consellos directivos
 Axenda Cultural da AELG

Categoría:Literatura en lingua galega
Categoría:Asociacións de Galicia